Tifel spiċċa jsofri minn ġrieħi li se jibqa' jsofri bihom għal ħajtu kollha wara li ntlaqat minn e-scooter fin-nofsinhar ta' Londra. Il-pulizija Ingliża qed tappella biex is-sewwieq jikkuntattjaha wara li t-tifel ta' tliet snin ġie milqut serjamentf'Park it-Tnejn filgħaxija għall-ħabta tat-8.30pm. Fil-ħin tal-inċident iċ-ċkejken kien mal-familtu fil-park. Il-Pulizija ġiet infurmata bil-każ fis-sigħat bikrin tat-Tlieta filgħodu wara li lk-kundizzjoni tat-tifel marret għall-agħar. Fi stqarrija, il-Pulizija Metropolitana qalet li t-tifel jinsab f'qagħda stabbli, iżda l-ġrieħi li sofra se jibqa' jsofri bihom għal ħajtu kollha. Il-Pulizija ġiet infurmata li s-sewwieq tal-e-scooter, deskritt bħala raġel żagħżugħ li kien ma' grupp ta' nies li kienu qed isuqu e-scootersu rota, waqaf wara l-inċident biex jiskuża ruħu qabel baqa' sejjer. Membri tat-Taqsima tal-Investigazzjoni tal-Ħabtiet Serji f'Londra qed jinvestigaw.